open-index/open-wikipedia-markdown huggingface dataset:
ইয়েমেন জাতীয় অনূর্ধ্ব-২৩ ফুটবল দল

**ইয়েমেন জাতীয় অনূর্ধ্ব-২৩ ফুটবল দল** (যা **ইয়েমেন অলিম্পিক ফুটবল দল** অথবা সংক্ষেপে **ইয়েমেন অনূর্ধ্ব-২৩** নামে পরিচিত) হচ্ছে আন্তর্জাতিক ফুটবলে ইয়েমেনের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম ইয়েমেনের ফুটবলের সর্বোচ্চ নিয়ন্ত্রক সংস্থা ইয়েমেন ফুটবল অ্যাসোসিয়েশন দ্বারা নিয়ন্ত্রিত হয়।

৩০,০০০ ধারণক্ষমতাবিশিষ্ট আলসাউরা স্পোর্টস সিটি স্টেডিয়ামে *আল ইয়েমেন আসাইদ* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইয়েমেনের রাজধানী সানায় অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন ইয়ামেনি সাবেক ফুটবল খেলোয়াড় আব্রাহাম এমবারাতো এবং অধিনায়কের দায়িত্ব পালন করছেন গোলরক্ষক শুকরি দাহিয়াহ।

এএফসি অনূর্ধ্ব-২৩ এশিয়ান কাপে ইয়েমেন অনূর্ধ্ব-২৩ এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ২০১৩ এএফসি অনূর্ধ্ব-২৩ এশিয়ান কাপের গ্রুপ পর্বে অংশগ্রহণ করা। ইয়েমেন অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। উমর আল দাহি, আহমদ আল সারোরি, আহমদ মাহির, নাসির মুহাম্মদু এবং ইমাদ আল গুদাইমাহের মতো খেলোয়াড়গণ ইয়েমেনের অনূর্ধ্ব-২৩ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### গ্রীষ্মকালীন অলিম্পিক

## তথ্যসূত্র

## বহিঃসংযোগ
*  
* ফিফা-এ ইয়েমেন জাতীয় অনূর্ধ্ব-২৩ ফুটবল দল 


বিষয়শ্রেণী:এশিয়ার জাতীয় অনূর্ধ্ব-২৩ ফুটবল দল
ফুটবল
অনূর্ধ্ব-২৩
শক

**শক** বলতে বোঝাতে পারে:

* শক (জনগোষ্ঠী), এক যাযাবর ইরানি জনগোষ্ঠী
* শকাব্দ, শকদের নামাঙ্কিত বর্ষপঞ্জি
* বৈদ্যুতিক শক
* শক (সংবহন তন্ত্র)
ইরান জাতীয় অনূর্ধ্ব-২৩ ফুটবল দল

**ইরান জাতীয় অনূর্ধ্ব-২৩ ফুটবল দল** (যা **ইরান অলিম্পিক ফুটবল দল** অথবা সংক্ষেপে **ইরান অনূর্ধ্ব-২৩** নামে পরিচিত) হচ্ছে আন্তর্জাতিক ফুটবলে ইরানের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম ইরানের ফুটবলের সর্বোচ্চ নিয়ন্ত্রক সংস্থা ইরান ফুটবল ফেডারেশন দ্বারা নিয়ন্ত্রিত হয়। ১৯৭৭ সালের ৩রা ডিসেম্বর তারিখে, ইরান অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; কুয়েতের কুয়েত সিটিতে অনুষ্ঠিত কুয়েত অনূর্ধ্ব-২৩ দলের বিরুদ্ধে উক্ত ম্যাচে ইরান অনূর্ধ্ব-২৩ ২–১ গোলের ব্যবধানে জয়লাভ করেছিল।

৭৮,১১৬ ধারণক্ষমতাবিশিষ্ট আজাদী স্টেডিয়ামে *মেল্লি ওমিদ দল* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইরানের রাজধানী তেহরানে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন পর্তুগিজ সাবেক ফুটবল খেলোয়াড় এউরিকো পিনিয়াল এবং অধিনায়কের দায়িত্ব পালন করছেন এস্তেগলালের গোলরক্ষক হুসেইন হুসেইনি।

এএফসি অনূর্ধ্ব-২৩ এশিয়ান কাপে ইরান অনূর্ধ্ব-২৩ এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০১৬ এএফসি অনূর্ধ্ব-২৩ এশিয়ান কাপের কোয়ার্টার-ফাইনালে পৌঁছানো, যেখানে তারা জাপান অনূর্ধ্ব-২৩ দলের কাছে ১–৩ গোলের ব্যবধানে পরাজিত হয়েছে। ইরান অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। ইমান সাদেগি, মুহাম্মদ খুদাবান্দেলু, আলি করিমি, আরস্লান মুতাহারি এবং আরাশ বোরহানির মতো খেলোয়াড়গণ ইরানের অনূর্ধ্ব-২৩ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### গ্রীষ্মকালীন অলিম্পিক

## তথ্যসূত্র

## বহিঃসংযোগ
*  
* ফিফা-এ ইরান জাতীয় অনূর্ধ্ব-২৩ ফুটবল দল 


বিষয়শ্রেণী:এশিয়ার জাতীয় অনূর্ধ্ব-২৩ ফুটবল দল
ফুটবল
অনূর্ধ্ব-২৩
কিরগিজস্তান জাতীয় অনূর্ধ্ব-২৩ ফুটবল দল

**কিরগিজস্তান জাতীয় অনূর্ধ্ব-২৩ ফুটবল দল** (যা **কিরগিজস্তান অলিম্পিক ফুটবল দল** অথবা সংক্ষেপে **কিরগিজস্তান অনূর্ধ্ব-২৩** নামে পরিচিত) হচ্ছে আন্তর্জাতিক ফুটবলে কিরগিজস্তানের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম কিরগিজস্তানের ফুটবলের সর্বোচ্চ নিয়ন্ত্রক সংস্থা কিরগিজ ফুটবল ফেডারেশন দ্বারা নিয়ন্ত্রিত হয়।  

২৩,০০০ ধারণক্ষমতাবিশিষ্ট দোলেন অমুর্জাকভ স্টেডিয়ামে *আক শুমকারলার* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কিরগিজস্তানের রাজধানী বিশকেকে অবস্থিত। 

এএফসি অনূর্ধ্ব-২৩ এশিয়ান কাপে এপর্যন্ত একবারও অংশগ্রহণ করতে সক্ষম হয়নি। কিরগিজস্তান অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। আর্নিস্ট বাতিরকানভ, ভেনিয়ামিন শুমেইকো, দাস্তানবেক তোক্তোসুনভ, ওদিলঝন আব্দুর আখমানভ এবং ক্রিস্তিয়ান ব্রাউজমানের মতো খেলোয়াড়গণ কিরগিজস্তানের অনূর্ধ্ব-২৩ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### গ্রীষ্মকালীন অলিম্পিক

## তথ্যসূত্র

## বহিঃসংযোগ
*  
* ফিফা-এ কিরগিজস্তান জাতীয় অনূর্ধ্ব-২৩ ফুটবল দল 

বিষয়শ্রেণী:কিরগিজস্তান জাতীয় অনূর্ধ্ব-২৩ ফুটবল দল
বিষয়শ্রেণী:এশিয়ার জাতীয় অনূর্ধ্ব-২৩ ফুটবল দল
ফুটবল
অনূর্ধ্ব-২৩
উত্তরাখণ্ড ফুটবল দল

**উত্তরাখণ্ড ফুটবল দল** হল ভারতের অঙ্গ রাজ্য উত্তরাখণ্ডের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।

## আরও দেখুন
* ভারত জাতীয় ফুটবল দল
* উত্তরাখণ্ড রাজ্য ফুটবল অ্যাসোসিয়েশন
* উত্তরাখণ্ড সুপার লিগ
* ভারতে ফুটবল
* উত্তরাখণ্ড ক্রিকেট দল

## তথ্যসূত্র

বিষয়শ্রেণী:সন্তোষ ট্রফির দল
বিষয়শ্রেণী:উত্তরাখণ্ড
বিষয়শ্রেণী:ভারতে ফুটবল
বিষয়শ্রেণী:উত্তরাখণ্ডে ফুটবল
লেটিশিয়া দারচে

**লেটিশিয়া সউজিয়ার** (বিবাহপূর্ব **দারচে**, জন্ম ২২শে জুন ১৯৯১) একজন বেলজিয়ান-মরিশিয়ান মডেল এবং সৌন্দর্য প্রতিযোগিতার শিরোনামধারী। তিনি মিস মরিশাস ২০১০ সুন্দরী প্রতিযোগিতার বিজয়ী ছিলেন।

## প্রাথমিক জীবন
বেলজিয়ান বাবা মিশেল এবং মরিশিয়ান মা জ্যাকলিনের কাছে আকল-এ জন্মগ্রহণ ক'রে, দারচে তাঁর জীবনের প্রথম তিন বছর মরিশাসে কাটিয়েছেন। তারপরে তাঁর পরিবার দশ বছরের জন্য স্পেনে এবং পরবর্তী পাঁচ বছরের জন্য বেলজিয়ামে চলে যায়।  সেখানে তিনি জোডোইনে তাঁর ঠাকুমা রাশেলের সাথে দেখা করতে যেতেন।

দারচে ফরাসি, স্প্যানিশ, ইংরেজি, ফ্লেমিশ এবং মরিশিয়ান ক্রেওল ভাষায় কথা বলেন।  তিনি ১৬ বছর বয়সে তাঁর মডেলিং জীবন শুরু করেন এবং *এলিট মডেল লুক মরিশাস ২০০৯-* এ অংশগ্রহণ করেন। সেখানে তিনি *প্রিক্স স্পেশাল ডু জুরি* অর্জন করেন এবং সামগ্রিকভাবে দ্বিতীয় হন।

মিস মরিশাসে প্রতিদ্বন্দ্বিতা করার আগে, দারচে প্যারিস-সোরবোন বিশ্ববিদ্যালয়ে সমাজবিজ্ঞান এবং অর্থনীতিতে স্নাতক ডিগ্রি করছিলেন  এবং মডেল হিসাবে ফ্রান্সে ফটোশুট করেছিলেন।

## মিস মরিশাস ২০১০
দারচে তাঁর দেশের জাতীয় সৌন্দর্য প্রতিযোগিতা, *মিস মরিশাস* -এ প্রতিদ্বন্দ্বিতা করেছিলেন, চূড়ান্ত ১৪ জন প্রতিযোগীর মধ্যে তিনি ছিলেন একজন। এটি ২০১০ সালের ২৫শে সেপ্টেম্বর, বেল ওমব্রেতে অনুষ্ঠিত হয়েছিল এবং তিনি চূড়ান্তভাবে শিরোপা বিজয়ী হয়েছিলেন। এই জয়ের ফলে তিনি মরিশাসের হয়ে মিস ইউনিভার্স ২০১১ এবং মিস ওয়ার্ল্ড ২০১১-এর প্রতিনিধিত্ব করার অধিকার অর্জন করেছিলেন।

## মিস ইউনিভার্স ২০১১
টাইম ম্যাগাজিন মিস ইউনিভার্স ২০১১ প্রতিযোগিতায় লেটিশিয়া দারচের পরিধান করা পোশাকটিকে সবচেয়ে খারাপ হিসেবে গণ্য করেছে। টাইম ম্যাগাজিন এটিকে তাঁর বাহুতে ঝুলন্ত পর্দার জন্য টয়লেট পেপার হিসাবে বর্ণনা করেছে।

## ব্যক্তিগত জীবন
লেটিশিয়া দারচে ২০১২ সালের ৩রা আগস্ট, ক্যাপ ম্যালেরো-এ ম্যাক্সিম সউজিয়ারকে বিয়ে করেন। তাঁর বিয়ের পোশাকটি তৈরি করেছিলেন বিখ্যাত মরিশিয়ান স্টাইলিস্ট / পোশাক পরিকল্পক আলেকজান্দ্রা জুগলল, যিনি এই অনুষ্ঠানের জন্য পোশাকের একটি অনন্য নকশা করেছিলেন।

## তথ্যসূত্র

বিষয়শ্রেণী:ফ্রান্সে বেলজীয় প্রবাসী
বিষয়শ্রেণী:স্পেনে বেলজীয় প্রবাসী
বিষয়শ্রেণী:মিস ইউনিভার্স ২০১১-এর প্রতিযোগী
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:মরিশাসীয় নারী মডেল
বিষয়শ্রেণী:বেলজীয় নারী মডেল
অরুণাচল প্রদেশ ফুটবল দল

**অরুণাচল প্রদেশ ফুটবল দল** হল ভারতের অরুণাচল প্রদেশ রাজ্যের প্রতিনিধিত্বকারী ফুটবল দল, যারা সন্তোষ ট্রফিতে নিয়মিত অংশগ্রহণ করে।
অরুণাচলের সাব-জুনিয়ার্স দল ২০১৮ হিরো সাব-জুনিয়র্স বয়েজ ন্যাশনাল চ্যাম্পিয়নশিপ এবং ২০১৯ হিরো সাব-জুনিয়ার্স গার্লস ন্যাশনাল চ্যাম্পিয়নশিপে রানার্স আপ হয়েছিল। টুর্নামেন্টে, অরুণাচল প্রদেশের আপতানি সম্প্রদায়-এর তালো আনা পাঁচ ম্যাচে ১৫ গোল করে সর্বোচ্চ গোলদাতা ছিলেন।

## খেলোয়াড়দের তালিকা
২০২২/২৩ মরসুমের তালিকা:

## সাফল্য
* **[[মীর ইকবাল হুসেইন ট্রফি]]**
** রানার্স-আপ (২): ২০১৮–১৯, ২০১৯–২০

## তথ্যসূত্র

বিষয়শ্রেণী:সন্তোষ ট্রফির দল
বিষয়শ্রেণী:অরুণাচল প্রদেশে ফুটবল
মধ্যপ্রদেশ ফুটবল দল

**মধ্যপ্রদেশ ফুটবল দল** হল ভারতের মধ্যপ্রদেশ রাজ্যের প্রতিনিধিত্বকারী ফুটবল দল যা সন্তোষ ট্রফিতে নিয়মিত অংশগ্রহণ করে থাকে। পরিসংখ্যানগতভাবে, এই দলের অন্তিম পর্বে অনুত্তীর্ণ হওয়ার সংখ্যা সবচেয়ে কম।

## তথ্যসূত্র

 

বিষয়শ্রেণী:সন্তোষ ট্রফির দল
ভারতে মহিলাদের জন্য কল্যাণ প্রকল্প

অনুচ্ছেদ ১৫(৩) এর অধীনে, ভারতের সংবিধান মহিলাদের পক্ষে সহায়তার ক্ষেত্রে ইতিবাচক বৈষম্যকে উৎসাহিত করে। এই অনুচ্ছেদ অনুযায়ী, সমতার অধিকারের অধীনে, বলা হয় যে: "এই অনুচ্ছেদে কোন কিছুই রাষ্ট্রকে নারী ও শিশুদের জন্য কোন বিশেষ বিধান করতে বাধা দেবে না।" উপরন্তু, রাষ্ট্রীয় নীতির নির্দেশমূলক নীতি ৩৯(ক) বলে যে: "রাষ্ট্র, বিশেষ করে, তার নাগরিকদের জন্য, পুরুষ ও মহিলা সমানভাবে, জীবিকা নির্বাহের পর্যাপ্ত উপায়ের অধিকার নিশ্চিত করার জন্য তার নীতি নির্দেশ করবে।"

রাষ্ট্রীয় মহিলা কোষ (নারীদের জন্য জাতীয় ঋণ তহবিল) ভারতে নিম্ন আয়ের মহিলাদের জন্য ঋণ উপলব্ধ করার উদ্দেশ্যে ১৯৯৩ সালে প্রতিষ্ঠিত হয়েছিল। ভারত সরকার কর্তৃক সূচিত আরও সাম্প্রতিক কর্মসূচির মধ্যে রয়েছে মাদার অ্যাণ্ড চাইল্ড ট্র্যাকিং সিস্টেম (এমসিটিএস), ইন্দিরা গান্ধী মাতৃত্ব সহযোগিতা যোজনা, শর্তসাপেক্ষ মাতৃত্ব বেনিফিট প্ল্যান (সিএমবি), পাশাপাশি কিশোরী মেয়েদের ক্ষমতায়নের জন্য রাজীব গান্ধী পরিকল্পনা - সবলা।

## মাদার অ্যাণ্ড চাইল্ড ট্র্যাকিং সিস্টেম (এমসিটিএস)
মাদার অ্যাণ্ড চাইল্ড ট্র্যাকিং সিস্টেমটি ২০০৯ সালে চালু করা হয়েছিল। এটি সমস্ত মা এবং তাঁদের সন্তানদের গর্ভাবস্থার যত্ন, প্রসবের সময় চিকিৎসা যত্ন এবং টিকাদান সহ বিভিন্ন পরিষেবা উপলব্ধ রয়েছে তা নিশ্চিত করার জন্য স্বাস্থ্যসেবা ব্যবস্থা নিরীক্ষণ করতে সহায়তা করে। এটি ২০০৯ সালের ১লা ডিসেম্বর থেকে শুরু করে স্বাস্থ্যসেবা সুবিধাগুলিতে নিবন্ধিত সমস্ত গর্ভাবস্থা এবং জন্মের একটি তথ্য ভাণ্ডার নিয়ে গঠিত।

## প্রধানমন্ত্রী মাতৃত্ব বন্দনা যোজনা
ইন্দিরা গান্ধী মাতৃত্ব সহযোগিতা যোজনা (আইজিএমএসওয়াই), শর্তাধীন মাতৃত্ব বেনিফিট (সিএমবি) জাতীয় সরকার কর্তৃক ১৯ বছর বা তার বেশি বয়সী গর্ভবতী এবং স্তন্যদানকারী মহিলাদের জন্য তৈরি হয়েছে। এই প্রকল্প মহিলাদের প্রথম দুটি জীবিত সন্তানের জন্য অর্থায়ন করে। ২০১০ সালের অক্টোবরে শুরু হওয়া এই প্রকল্পটি প্রাপকদের সুস্বাস্থ্য ও পুষ্টি নিশ্চিত করতে অর্থ প্রদান করে।  সারাদেশের ৫৩টি জেলায় এই কর্মসূচি দেওয়া হচ্ছে।

## কিশোরী মেয়েদের ক্ষমতায়নের জন্য রাজীব গান্ধী স্কিম (আরজিএসইএজি)
রাজীব গান্ধী স্কিম ফর এপাওয়ারমেন্ট অফ অ্যাডোলেসেন্ট গার্লস (আরজিএসইএজি) হল একটি উদ্যোগ যা ২০১১ সালের ১লা এপ্রিল ১০ থেকে ১৯ বছর বয়সী কিশোরীদের সুবিধা দেওয়ার জন্য চালু করা হয়েছিল। এটি প্রাথমিকভাবে ২০০টি জেলায় একটি পরীক্ষামূলক প্রকল্প হিসাবে দেওয়া হয়েছিল। এই প্রকল্প কিশোরীদের সাহায্য করার জন্য বিভিন্ন পরিষেবা প্রদান করে, যেগুলির মধ্যে আছে পুষ্টি পরিপূরক ও শিক্ষা, স্বাস্থ্য শিক্ষা ও স্বাস্থ্য পরিষেবা এবং জীবন দক্ষতা ও বৃত্তিমূলক প্রশিক্ষণ।

## রাষ্ট্রীয় মহিলা কোষ
রাষ্ট্রীয় মহিলা কোষ (নারীদের জন্য জাতীয় ঋণ তহবিল) ১৯৯৩ সালে ভারত সরকার দ্বারা প্রতিষ্ঠিত হয়েছিল। এর উদ্দেশ্য হল নিম্ন আয় গোষ্ঠীর নারীদের ক্ষুদ্র ব্যবসা শুরু করার জন্য ঋণের সুবিধা প্রদান করা।

## শিশুদের জন্য জাতীয় কর্ম পরিকল্পনা
শিশুদের জন্য জাতীয় কর্ম পরিকল্পনা ২০১৭ সালে শুরু হয়েছিল, এই প্রকল্পটি মহিলা ও শিশু উন্নয়ন মন্ত্রক চালু করেছিল।

## ডিজিটাল লাডো (কন্যাদের ডিজিটাল বেগ দান করা)
ডিজিটাল মঞ্চে মহিলাদের শেখার ক্ষমতায়নের জন্য ফিকি এবং ডিজিটাল আনলকড-এর সংযুক্তির মাধ্যমে এই উদ্যোগটি শুরু হয়েছিল। ভারত সরকারের মতে, ৬৫% মেয়ে উচ্চ শিক্ষা শেষ করতে পারেনা। প্রকল্পটি একটি দেশব্যাপী উদ্যোগ, যেখানে প্রতিটি মেয়েকে তাদের মেধা ও দক্ষতা বিকাশের জন্য শেখানো হবে এবং প্রশিক্ষণ দেওয়া হবে, যাতে তারা ঘরে বসেই কাজ করে এবং বৈশ্বিক মঞ্চের সাথে যুক্ত হতে পারে।

## আরও দেখুন

* ভারতে নারী
* ভারতীয় সশস্ত্র বাহিনীতে নারী

## তথ্যসূত্র

বিষয়শ্রেণী:ভারতে নারী
নাগাল্যান্ড ফুটবল দল

**নাগাল্যান্ড ফুটবল দল** ভারতের নাগাল্যান্ড রাজ্যের প্রতিনিধিত্বকারী ফুটবল দল যা সন্তোষ ট্রফিতে নিয়মিত অংশগ্রহণ করে থাকে। এছাড়াও এই দল ডাঃ তালিমারেন আও নর্থইস্ট ট্রফিতেও অংশ নেয়।

## খেলোয়াড়দের তালিকা
২০২২/২৩ মরসুমের তালিকা:

## তথ্যসূত্র

 

বিষয়শ্রেণী:সন্তোষ ট্রফির দল
বিষয়শ্রেণী:নাগাল্যান্ডে ফুটবল
নারী উদ্যোক্তা মঞ্চ

**মহিলা উদ্যোক্তা মঞ্চ** (ডব্লিউইপি) হল একটি রূপান্তরমূলক উদ্যোগ যা সমগ্র ভারতে মহিলা উদ্যোক্তাদের জন্য একটি সক্রিয় বাস্তুতন্ত্র তৈরি করার জন্য পরিকল্পনা করা হয়েছে। এই মঞ্চ উদ্যোক্তা হিসাবে মহিলাদের স্বপ্নগুলি পূরণ করতে, উদ্ভাবনকে উৎসাহিত করতে এবং তাঁদের ব্যবসার জন্য স্থায়ী কৌশলগুলি বিকাশ করতে তাঁদের ক্ষমতায়ন করে।

## ইতিহাস
২০১৭ সালে হায়দরাবাদে অনুষ্ঠিত ৮ম গ্লোবাল আন্ত্রেপ্রেনুয়ারশিপ সামিট (জিইএস) এর সমাপ্তিতে, নীতি আয়োগের মুখ্য কার্যনির্বাহী আধিকারিক (সিইও) শ্রী অমিতাভ কান্ত, নীতি আয়োগের মধ্যে একটি মহিলা উদ্যোক্তা মঞ্চ তৈরির ঘোষণা করেছিলেন।

## নীতিবাক্য
এই মঞ্চের দৃষ্টিভঙ্গি উল্লেখযোগ্যভাবে নারী উদ্যোক্তাদের সংখ্যা বৃদ্ধিকে লক্ষ্য ক'রে আবর্তিত হয়, যে উদ্যোক্তারা একটি গতিশীল নতুন ভারতের বৃদ্ধি এবং অগ্রগতিতে অবদান রাখতে পারেন। ডব্লিউইপি তিনটি মৌলিক স্তম্ভের উপর নির্মিত:

**ইচ্ছা শক্তি (উচ্চাকাঙ্ক্ষার শক্তি):** এই স্তম্ভটি উচ্চাকাঙ্ক্ষী উদ্যোক্তাদের এগিয়ে আসতে ও তাদের নিজস্ব উদ্যোগ শুরু করতে উৎসাহ প্রদান এবং অনুপ্রাণিত করার উপর দৃষ্টি নিবদ্ধ করে।

**জ্ঞান শক্তি (জ্ঞানের শক্তি):** ডব্লিউইপি নারী উদ্যোক্তাদের প্রয়োজনীয় জ্ঞান, সংস্থান এবং বাস্তুতন্ত্র পেতে সহায়তা প্রদান করে, উদ্যোক্তা হিসেবে তাঁদের সামনের বিস্তৃত দৃশ্য দেখতে এবং তাদের উদ্যোক্তা মনোভাবকে উৎসাহিত করতে সহায়তা করে।

**কর্ম শক্তি (কর্মের ক্ষমতা):** ডব্লিউইপি উদ্যোক্তাদের শুধুমাত্র তাঁদের ব্যবসা স্থাপনে নয় বরং স্থায়ী প্রবৃদ্ধি এবং সাফল্য অর্জনে তাঁদের প্রসারিত করার জন্য হাতে-কলমে সহায়তা প্রদানের জন্য প্রতিশ্রুতিবদ্ধ।

## ডব্লিউইপিপরামর্শদাতা
জি২০ ক্ষমতায়ন এবং নারী উদ্যোক্তা মঞ্চ (ডব্লিউইপি) ২০২৩ সালের আগস্টে **ডব্লিউইপিপরামর্শদাতা মঞ্চ** প্রতিষ্ঠা করতে একসঙ্গে যোগদান করেছে।

## ডব্লিউইপি ৩.০
নীতি আয়োগ এবং সিসকো-র নির্দেশনায়, মহিলা উদ্যোক্তা মঞ্চ (ডব্লিউইপি) ২০২১ সালে তাদের "ডব্লিউইপি নেক্সট" পর্বের উদ্বোধন করেছে। মঞ্চটি এক বছর পর নীতি আয়োগ দ্বারা ডব্লিউইপি ৩.০-এ উন্নীত করা হয়েছিল। ডব্লিউইপি ৩.০ মঞ্চকে পরিচালনা করে গ্লোবাল অ্যালায়েন্স ফর মাস এন্টারপ্রেনারশিপ (গেম), গেটস ফাউণ্ডেশনের অর্থায়নে প্রজেক্ট ম্যানেজমেন্ট ইউনিট (পিএমইউ)।

## অংশীদার
ডাইস স্টেটস, ক্রিসিল, এসবিআই, ন্যাসকম, এফআইসিসিআই, এবং ডাঃ সোমদত্তা সিং এর নেতৃত্বে ডিজিটাল লিডারশিপ ইনস্টিটিউট এই মঞ্চের সক্ষমতা এবং জ্ঞানের অংশীদার।

## পরিষেবা
ডব্লিউইপি উদ্যোক্তাদের উৎসাহিত করে এই পথে তাঁদের সফর, গল্প এবং অভিজ্ঞতা জানানোর জন্য, যাতে পারস্পরিক জ্ঞান বৃদ্ধি পায়। এর পাশাপাশি কিছু পরিষেবা প্রদান করা হয়, যেমন বিনামূল্যে ক্রেডিট রেটিং (ঋণ পরিশোধে ঝুঁকির মূল্যায়ন) এবং পরামর্শদান।

## তথ্যসূত্র

বিষয়শ্রেণী:ভারত ভিত্তিক নারী সংগঠন
বিষয়শ্রেণী:ভারত ভিত্তিক অলাভজনক সংগঠন
পুনরাবৃত্তিমূলক পদ্ধতি

যন্ত্রগণনাসংক্রান্ত গণিতে পুনরাবৃত্তিমূলক পদ্ধতি হল এমন একটি গাণিতিক প্রক্রিয়া যা কোনো এক শ্রেণীর সমস্যার সমাধানের জন্য, একটি প্রাথমিক মানের সাহায্যে সমাধানের আসন্ন মানের বা স্থূলমানের একটি অনুক্রমিক শ্রেণী (sequence of approximate solution) তৈরি করে। এখানে প্রতিটি স্থূলমান তার অব্যবহিত পূর্ববর্তী স্থূলমানটির উপর ভিত্তি করে নির্ণীত এবং তা পূর্ববর্তীটি অপেক্ষা নিখুঁততর।

## তথ্যসূত্র

বিষয়শ্রেণী:পুনরাবৃত্তিমূলক পদ্ধতি
বিষয়শ্রেণী:সাংখ্যিক বিশ্লেষণ
ভারতে ফুটবল

অ্যাসোসিয়েশন ফুটবল ভারতের তিনটি সর্বাধিক জনপ্রিয় খেলার মধ্যে একটি, অন্যগুলি হল ক্রিকেট এবং কাবাডি। এশিয়ান ফুটবল কনফেডারেশন (এএফসি) ইন্ডিয়ান সুপার লিগকে ভারতের জাতীয় ফুটবল লিগ হিসাবে স্বীকৃতি দিয়েছে। সন্তোষ ট্রফি হল ভারতের রাজ্য এবং সরকারি প্রতিষ্ঠানগুলির মধ্যে একটি নক-আউট প্রতিযোগিতা।

ভারত ২০১৭ ফিফা অনূর্ধ্ব-১৭ বিশ্বকাপ আয়োজন করেছিল, দেশটি প্রথম ফিফা ইভেন্ট আয়োজন করেছিল; এটিকে ফিফা অনূর্ধ্ব-১৭ বিশ্বকাপের সবচেয়ে সফল উপস্থিতি বলা হয়, যেখানে রেকর্ড ১,৩৪৭,১৩৩ দর্শক উপস্থিতি ছিল, যা ১৯৮৫ সালে চীনের পূর্ববর্তী রেকর্ড ১২,৩০,৯৭৬ ছাড়িয়ে যায়। ভারত ২০২২ ফিফা অনূর্ধ্ব-১৭ মহিলা বিশ্বকাপও আয়োজন করেছিল এবং ২০১৯ ফিফা অনূর্ধ্ব-২০ বিশ্বকাপ আয়োজনের জন্য বিড করেছিল কিন্তু পোল্যান্ডের কাছে হেরে যায়।

ভারত জাতীয় ফুটবল দল ১৯৫০ ফিফা বিশ্বকাপে খেলার যোগ্যতা অর্জন করে, কিন্তু অংশগ্রহণ করেনি।

## আরও দেখুন

* এআইএফএফ বর্ষসেরা খেলোয়াড় পুরস্কার
* এলিট লিগ
* এশিয়ায় ফুটবল 
* ফুটসাল অ্যাসোসিয়েশন অফ ইন্ডিয়া
* জুনিয়র জাতীয় ফুটবল চ্যাম্পিয়নশিপ
* কলকাতায় ফুটবল
** কলকাতা ডার্বি
* ভারতের ফুটবল ক্লাবসমূহের তালিকা
* বিদেশী লিগে ভারতীয় খেলোয়াড়দের তালিকা
* মিশন ইলেভেন মিলিয়ন
* দক্ষিণ ভারতীয় ডার্বি
* ভারতে ক্রীড়া
* ভারত জাতীয় ফুটবল দলের ইতিহাস
* প্রাচীনতম ফুটবল প্রতিযোগিতার তালিকা
* সাফ ক্লাব চ্যাম্পিয়নশিপ

### জনপ্রিয় সংস্কৃতিতে

* '' গোল'' (২০০৭) 
* *[[গোলন্দাজ]]* (২০২১), ভারতীয় ফুটবলের জনক নগেন্দ্রপ্রসাদ সর্বাধিকারীর জীবনী
* *[[ময়দান]]* (২০২৩), ১৯৫০-এর দশকের ভারতীয় ফুটবলের স্বর্ণযুগ নিয়ে অজয় দেবগনের আসন্ন হিন্দি চলচ্চিত্র। 
* 
*

## তথ্যসূত্র

## আরও পড়ুন
*
*

## বহিঃসংযোগ

* "ভারতীয় ফুটবলকে কী পিছিয়ে দিচ্ছে?"—বিবিসি স্পোর্টস
* "ভারতে লিঙ্গ এবং ক্রীড়া: মহিলা ফুটবলের দিকগুলি"
* "যুগে যুগে ভারতীয় ফুটবল অ্যাসোসিয়েশন" (ভিডিও)

ভারতের ''ফুটবল খেলা'' নিয়ে নির্মিত চলচ্চিত্রের তালিকা
ভারতীয় ক্রীড়া চলচ্চিত্রের তালিকা

বিষয়শ্রেণী:ভারতে ক্রীড়া
ম্যারেজ এন্ড মোরালস্

***ম্যারেজ ‌এন্ড মোরালস্*** হলো ব্রিটিশ দার্শনিক বার্ট্রান্ড রাসেল লিখিত একটি বই যা ১৯২৯ সালে জর্জ এলেন এন্ড আনউইন থেকে প্রকাশিত হয়। এই বইটিতে লেখক যৌনতা এবং বিবাহ সম্পর্কিত নৈতিকতার ভিক্টোরিয়ান ধারণা নিয়ে প্রশ্ন তোলেন।

রাসেল যুক্তি দেন যে তার সময়ের যৌনতা সম্পর্কে আইন এবং ধারণাগুলি বিভিন্ন উত্স থেকে আগত একটি মিশ্র ধারণা ছিলো এবং তখন আর এটি বৈধ ছিলো না।

## নোবেল পুরস্কার
রাসেলের মতে, তিনি *ম্যারেজ এন্ড মোরালস্* বইটির জন্য সাহিত্যে নোবেল পুরস্কার লাভ করেন।

অন্যদিকে, নোবেল ফাউন্ডেশন লিখেছে যে পুরস্কারটি "তার বৈচিত্র্যময় এবং উল্লেখযোগ্য লেখাগুলিকে স্বীকৃতি দিয়েছে যাতে তিনি মানবতাবাদী আদর্শ এবং চিন্তার স্বাধীনতাকে জয়ী করেন", কোনো বিশেষ কাজের জন্য নয়।

## তথ্যসূত্র

## বহিঃসংযোগ
* 
* Full text at archive.org

বিষয়শ্রেণী:বার্ট্রান্ড রাসেলের কাজ
বিষয়শ্রেণী:যৌনতা সম্পর্কিত বই
বিষয়শ্রেণী:জর্জ এলেন এন্ড আনউইনের বই
আন্দামান ও নিকোবর ফুটবল দল

**আন্দামান ও নিকোবর ফুটবল দল** ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ-এর প্রতিনিধিত্ব করে। এই দল সন্তোষ ট্রফিতে নিয়মিত অংশগ্রহণ করে থাকে।

## খেলোয়াড়দের তালিকা
২০২২/২৩ মৌসুমের তালিকা:

## তথ্যসূত্র

বিষয়শ্রেণী:সন্তোষ ট্রফির দল
লাদাখ ফুটবল দল

**লাদাখ ফুটবল দল** হল ভারতের কেন্দ্রশাসিত অঞ্চল লাদাখ-এর প্রতিনিধিত্বকারী ফুটবল দল যা সন্তোষ ট্রফিতে নিয়মিত অংশগ্রহণ করে থাকে। ২০২২/২৩ মরসুমে এই দলের সন্তোষ ট্রফির অভিষেক হয়েছিল।

## খেলোয়াড়দের তালিকা
২০২২/২৩ মরসুমের তালিকা:

## পরিসংখ্যান

## তথ্যসূত্র

 

বিষয়শ্রেণী:সন্তোষ ট্রফির দল
বিষয়শ্রেণী:লাদাখে ফুটবল
হরিয়ানা ফুটবল দল

**হরিয়ানা ফুটবল দল** হল ভারতের অঙ্গ রাজ্য হরিয়ানার একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।

## সাফল্য
* **[[বিধানচন্দ্র রায় ট্রফি|বিসি রায় ট্রফি]]**
** বিজয়ী (১): ২০০৭–০৮
* **[[মণীন্দ্রনাথ দত্ত রায় ট্রফি|এম দত্ত রায় ট্রফি]]**
** রানার্স-আপ (১): ২০১০

## তথ্যসূত্র

 

বিষয়শ্রেণী:সন্তোষ ট্রফির দল
বিষয়শ্রেণী:হরিয়ানা
বিষয়শ্রেণী:ভারতে ফুটবল
বিষয়শ্রেণী:হরিয়ানায় ফুটবল
বিহার ফুটবল দল

**বিহার ফুটবল দল** হল ভারতের বিহার রাজ্যের প্রতিনিধিত্বকারী ফুটবল দল যা সন্তোষ ট্রফিতে নিয়মিত অংশগ্রহণ করে থাকে। মধ্যপ্রদেশের পাশাপাশি বিহার ও অন্তিম পর্বে অনুত্তীর্ণ হওয়ার ক্ষেত্রে সবচেয়ে পিছিয়ে। 

## খেলোয়াড়দের তালিকা
২০২২/২৩ মরসুমের তালিকা:

## সম্মাননা
***[[ভারতের জাতীয় গেমসে ফুটবল|জাতীয় গেমস]]**
**  (১): ১৯৮৭
* **[[বিধানচন্দ্র রায় ট্রফি]]**
** চ্যাম্পিয়ন (২): ১৯৯৬–৯৭, ২০০০–০১
* **[[মীর ইকবাল হুসেন ট্রফি]]**
** চ্যাম্পিয়ন (৪): ১৯৯৫–৯৬, ১৯৯৬–৯৭, ১৯৯৭–৯৮, ২০০১–০২
** রানার্স-আপ (১): ১৯৯৮–৯৯
## তথ্যসূত্র

 

বিষয়শ্রেণী:সন্তোষ ট্রফির দল
রাজস্থান ফুটবল দল

**রাজস্থান ফুটবল দল** হল ভারতের রাজস্থান রাজ্যের প্রতিনিধিত্বকারী ফুটবল দল যা সন্তোষ ট্রফিতে নিয়মিত অংশগ্রহণ করে থাকে। ৭৫তম সন্তোষ ট্রফিতে (২০২১/২২) তারা অন্তিম পর্বে ইতিহাস গড়ে উত্তীর্ণ হলেও চ্যাম্পিয়ন হতে ব্যর্থ হয়।

## খেলোয়াড়দের তালিকা
২০২২/২৩ মরসুমের তালিকা:

## সাফল্য
* **[[বিধানচন্দ্র রায় ট্রফি]]**
** চ্যাম্পিয়ন (১): ১৯৬৩–৬৪
* **[[মীর ইকবাল হুসেইন ট্রফি]]**
** চ্যাম্পিয়ন (১): ১৯৯১–৯২

## তথ্যসূত্র

 

বিষয়শ্রেণী:সন্তোষ ট্রফির দল
বিষয়শ্রেণী:রাজস্থানে ফুটবল
ঝাড়খণ্ড ফুটবল দল

**ঝাড়খণ্ড ফুটবল দল** (হিন্দি: झारखंड फुटबॉल टीम) হল একটি ভারতীয় ফুটবল দল যা সন্তোষ ট্রফি সহ ভারতীয় রাজ্য ফুটবল প্রতিযোগিতায় ঝাড়খণ্ডের প্রতিনিধিত্ব করে। তারা সন্তোষ ট্রফির বেশিরভাগ চূড়ান্ত পর্বের জন্য যোগ্যতা অর্জন করতে ব্যর্থ হয়েছে।

## সাফল্য

* **[[বিধানচন্দ্র রায় ট্রফি|বিসি রায় ট্রফি]]**
** বিজয়ী (৪): ২০০৪–০৫, ২০০৫–০৬, ২০০৬–০৭, ২০০৮–০৯
* **[[মীর ইকবাল হুসেইন ট্রফি]]**
** বিজয়ী (২): ২০০৯-১০, ২০১০-১১

## তথ্যসূত্র

 

বিষয়শ্রেণী:সন্তোষ ট্রফির দল
বিষয়শ্রেণী:ঝাড়খণ্ড
বিষয়শ্রেণী:ভারতে ফুটবল
বিষয়শ্রেণী:ঝাড়খণ্ডে ফুটবল
সুন্দরগঞ্জ থানা

**সুন্দরগঞ্জ থানা** বাংলাদেশের গাইবান্ধা জেলার অন্তর্গত সুন্দরগঞ্জ উপজেলার একটি থানা।

## পটভূমি
১৯৭৫ খ্রিস্টাব্দে সুন্দরগঞ্জ থানা প্রতিষ্ঠা লাভ করে।

## প্রশাসনিক এলাকাসমূহ
সুন্দরগঞ্জ উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম সুন্দরগঞ্জ থানার অধীন।

;পৌরসভা:
* সুন্দরগঞ্জ

;ইউনিয়নসমূহ:
* ১নং বামনডাঙ্গা
* ২নং সোনারায়
* ৩নং তারাপুর
* ৪নং বেলকা
* ৫নং দহবন্দ
* ৬নং সর্বানন্দ
* ৭নং রামজীবন
* ৮নং ধোপাডাঙ্গা
* ৯নং ছাপড়হাটী
* ১০নং শান্তিরাম
* ১১নং হরিপুর
* ১২নং কঞ্চিবাড়ী
* ১৩নং শ্রীপুর
* ১৪নং চণ্ডিপুর
* ১৫নং কাপাসিয়া

## আরও দেখুন
* সুন্দরগঞ্জ উপজেলা
* গাইবান্ধা জেলা

## তথ্যসূত্র

## বহিঃসংযোগ

বিষয়শ্রেণী:গাইবান্ধা জেলার থানা
বিষয়শ্রেণী:সুন্দরগঞ্জ উপজেলা
লাক্ষাদ্বীপ ফুটবল দল

**লাক্ষাদ্বীপ ফুটবল দল** হল একটি ভারতীয় ফুটবল দল যা ভারতের কেন্দ্রশাসিত অঞ্চল লাক্ষাদ্বীপের প্রতিনিধিত্ব করে। দলটি সন্তোষ ট্রফি সহ ভারতীয় রাজ্য ফুটবল প্রতিযোগিতায় অংশগ্রহণ করে (২০১৬-১৭ সংস্করণ থেকে)।

## ইতিহাস
২১ ডিসেম্বর ২০১৬-এ সর্বভারতীয় ফুটবল ফেডারেশনের সাধারণ  সভায়, এটা নিশ্চিত করা হয়েছিল যে লাক্ষাদ্বীপ ফুটবল অ্যাসোসিয়েশন ভারতের জাতীয় ফুটবল অ্যাসোসিয়েশনের সাথে অধিভুক্তি লাভ করবে। অধিভুক্তি পাওয়ার পর, ফেডারেশন ২০১৬-১৭ সন্তোষ ট্রফি বাছাইপর্বের প্রস্তুতি শুরু করে। বেশিরভাগ খেলোয়াড় স্থানীয় কাভারত্তি লিগ থেকে এসেছেন। তাদের প্রথম ম্যাচটি হয়েছিল ৬ জানুয়ারি ২০১৭ এ যখন লাক্ষাদ্বীপ তামিলনাড়ুর সাথে মুখোমুখি হয়েছিল। রক্ষণে স্থিতিস্থাপক হওয়া সত্ত্বেও, লাক্ষাদ্বীপ ২–০ ব্যবধানে পরাজিত হয়। চার দিন পরে, ১০ জানুয়ারি, লাক্ষাদ্বীপ সন্তোষ ট্রফিতে তাদের প্রথম বিজয় অর্জন করে ইতিহাস তৈরি করে, তেলেঙ্গানার বিরুদ্ধে ১–০ জয়। লক্ষদ্বীপের হয়ে গোলদাতা কেপি উমর।

আগের টুর্নামেন্টে যোগ্যতা অর্জন না করা সত্ত্বেও, লাক্ষাদ্বীপ ২০১৭-১৮ বাছাইপর্বের জন্য ফিরে আসে। মধ্যপ্রদেশের বিপক্ষে তাদের প্রথম ম্যাচে দলটি জিতেছিল ৫–০ গোলে।

## তথ্যসূত্র

 

বিষয়শ্রেণী:সন্তোষ ট্রফির দল
বিষয়শ্রেণী:২০১৭-এ লাক্ষাদ্বীপে প্রতিষ্ঠিত
বিষয়শ্রেণী:ভারতে ফুটবল
বিষয়শ্রেণী:লাক্ষাদ্বীপে ফুটবল
কর্ণাটক রাজ্য ফুটবল অ্যাসোসিয়েশন

**কর্ণাটক রাজ্য ফুটবল অ্যাসোসিয়েশন** (সংক্ষেপে **কেএসএফএ** ), পূর্বে **মহীশূর ফুটবল অ্যাসোসিয়েশন**, ৩৭টি ভারতীয় রাজ্য ফুটবল অ্যাসোসিয়েশনগুলির মধ্যে একটি যেগুলি সর্বভারতীয় ফুটবল ফেডারেশনের সাথে অনুমোদিত। কেএসএফএ ভারতের কর্ণাটক রাজ্যে অ্যাসোসিয়েশন ফুটবল পরিচালনা করে। পুরুষ ও মহিলা পেশাদার লিগ এর অধীনে কাজ করে। জানুয়ারি ২০১৭ থেকে, এনএ হারিস সভাপতি হিসাবে দায়িত্ব পালন করছেন। এটি সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য রাজ্য দল পাঠায়। এম. সত্যনারায়ণ অ্যাসোসিয়েশনের সেক্রেটারি এবং রাজ্য পরিচালনা পর্ষদে বৈপ্লবিক পরিবর্তন এনেছেন।

## পটভূমি

কর্ণাটক রাজ্য ফুটবল অ্যাসোসিয়েশন (কেএসএফএ) হল কর্ণাটক রাজ্যের ফুটবলের নিয়ন্ত্রক সংস্থা। এটি ১৯০৮ সালে শুরু হয়েছিল, যা তখন **মহীশূর ফুটবল অ্যাসোসিয়েশন** (এমএফএ) নামে পরিচিত ছিল।

## প্রতিযোগিতা

### পুরুষদের ক্লাব

### মহিলাদের ক্লাব

## আরো দেখুন

* কর্ণাটক ফুটবল দল

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:কর্ণাটকে ফুটবল
বিষয়শ্রেণী:১৯০৮-এ ভারতে প্রতিষ্ঠিত
বিষয়শ্রেণী:কর্ণাটকে ক্রীড়া
বিষয়শ্রেণী:ভারতের ফুটবল পরিচালনা পরিষদ
বিষয়শ্রেণী:বেঙ্গালুরু ভিত্তিক সংগঠন
গাইবান্ধা সদর থানা

**গাইবান্ধা সদর থানা** বাংলাদেশের গাইবান্ধা জেলার অন্তর্গত গাইবান্ধা সদর উপজেলার একটি থানা।

## পটভূমি
১৮৫৮ খ্রিস্টাব্দের ২৭ আগস্ট গাইবান্ধা সদর থানা প্রতিষ্ঠা লাভ করে।

## প্রশাসনিক এলাকাসমূহ
গাইবান্ধা সদর উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম গাইবান্ধা সদর থানার অধীন।

;পৌরসভা:
* গাইবান্ধা

;ইউনিয়নসমূহ:
* ১নং লক্ষ্মীপুর
* ২নং মালিবাড়ী
* ৩নং কুপতলা
* ৪নং সাহাপাড়া
* ৫নং বল্লমঝাড়
* ৬নং রামচন্দ্রপুর
* ৭নং বাদিয়াখালী
* ৮নং বোয়ালী
* ৯নং খোলাহাটী
* ১০নং ঘাগোয়া
* ১১নং গিদারী
* ১২নং কামারজানী
* ১৩নং মোল্লারচর

## আরও দেখুন
* গাইবান্ধা সদর উপজেলা
* গাইবান্ধা জেলা

## তথ্যসূত্র

## বহিঃসংযোগ

বিষয়শ্রেণী:গাইবান্ধা জেলার থানা
বিষয়শ্রেণী:গাইবান্ধা সদর উপজেলা
রেলওয়ে স্পোর্টস প্রমোশন বোর্ড

**রেলওয়ে স্পোর্টস প্রমোশন বোর্ড** বা **রেলওয়ে ক্রীড়া উন্নয়ন বোর্ড** (**আরএসপিবি**) (মূলত রেলওয়ে স্পোর্টস কন্ট্রোল বোর্ড নামে পরিচিত) ভারতীয় রেলওয়ে দ্বারা পরিচালিত একটি ক্রীড়া বোর্ড। এটি ১৯২৮ সালে **ভারতীয় রেলওয়ে অ্যাথলেটিক অ্যাসোসিয়েশন** হিসাবে গঠিত হয়েছিল। এটি ৩০টি ক্রীড়া প্রতিযোগিতা প্রচার করে। নতুন দিল্লির কার্নাইল সিং স্টেডিয়ামের মালিক। ভারতের জাতীয় গেমসে রেলওয়ে হিসেবে বোর্ডের প্রতিনিধিত্ব করা হয়।

## পটভূমি
আরএসপিবি ভারতের ক্রিকেট নিয়ন্ত্রণ বোর্ডের সদস্য এবং রঞ্জি ট্রফির মতো ঘরোয়া ক্রিকেট প্রতিযোগিতায় রেলওয়েজ ক্রিকেট দলকে পরিচালনা করে। আরএসপিবি হল ভারতের ফুটবল ফেডারেশনের সহযোগী সদস্য এবং সন্তোষ ট্রফিতে রেলওয়েজ ফুটবল দল হিসেবে মাঠে নামেন। এটি ভারতের ব্যাডমিন্টন অ্যাসোসিয়েশনের সহযোগীও।

ঘরোয়া ক্রিকেট এবং ফুটবল ছাড়াও, আরএসপিবি জাতীয় পর্যায়ের প্রতিযোগিতায় যেমন ২০০৪ সালে জাতীয় ভারোত্তোলন চ্যাম্পিয়নশিপ, ২০০৭ সালে জাতীয় বক্সিং চ্যাম্পিয়নশিপ এবং ২০০৪ সালে ৫৬তম জাতীয় কাবাডি চ্যাম্পিয়নশিপের আয়োজন করেছে। ২০০৯ সালে, আরএসপিবি ১৭তম পুরুষ ও ১৪তম মহিলাদের ইউএসআইসি বিশ্ব রেলওয়ে অ্যাথলেটিক্স চ্যাম্পিয়নশিপ অনুষ্ঠিত হয়েছিল। ২০১০ কমনওয়েলথ গেমস পর্যন্ত, আরএসপিবি যোগাযোগ ও তথ্য প্রযুক্তি মন্ত্রকের সাথে সমন্বয় করে একটি বিশেষ ট্রেন, *দ্য কমনওয়েলথ এক্সপ্রেস চালায়,* যেটি গেমগুলির প্রচারের জন্য ভারত সফর করেছিল।

## রেলওয়ে দল
### ক্রিকেট
* রেলওয়েজ ক্রিকেট দল
* রেলওয়েজ নারী ক্রিকেট দল
### ফুটবল
* রেলওয়েজ ফুটবল দল
* রেলওয়েজ নারী ফুটবল দল

## আরো দেখুন
* ভারতীয় রেলওয়ে
* রেলওয়ে মন্ত্রণালয়
* সার্ভিসেস ক্রীড়া নিয়ন্ত্রণ বোর্ড
* ভারতীয় ক্রীড়া কর্তৃপক্ষ
* ইস্টার্ন রেলওয়ে এফসি

## তথ্যসূত্র

## বহিঃসংযোগ
* সরকারী ওয়েবসাইট

বিষয়শ্রেণী:দিল্লি ভিত্তিক সংস্থা
বিষয়শ্রেণী:১৯২৮-এ প্রতিষ্ঠিত ক্রীড়া সংস্থা
বিষয়শ্রেণী:১৯২৮-এ ভারতে প্রতিষ্ঠিত
বিষয়শ্রেণী:ভারতের ফুটবল পরিচালনা পরিষদ
বিষয়শ্রেণী:ভারতের ক্রীড়া পরিচালনা পরিষদ
বিষয়শ্রেণী:ভারতীয় রেলে ক্রীড়া
জিংগুই ইয়াওলি

***জিংগুই ইয়াওলি*** (), বা ***গোল্ডেন ক্যাবিনেটের প্রয়োজনীয় চিকিৎসা ব্যবস্থাপত্র***  হল ঐতিহ্যবাহী চীনা ওষুধের একটি ধ্রুপদী গ্রন্থ যা পূর্ব হান রাজবংশের শেষের দিকে ঝাং ঝংজিং (১৫০-২১৯) কর্তৃক রচিত এবং প্রথম উত্তর সং রাজবংশের আমলে প্রকাশিত হয়েছিল। বইটির পরিচিত প্রাচীনতম অনুলিপি, গ্রন্থপঞ্জিগত সূত্রানুসারে মূল বইয়ের সবচেয়ে কাছাকাছি বলে বিশ্বাস করা হয়। অনুলিপিটি ১৩৪০ সালে মিং রাজবংশের রাজত্বের প্রথম দিকে কাঠ খোদাইয়ের মাধ্যমে মুদ্রিত হয়েছিল।

লুও সিওয়েনের একটি টীকাযুক্ত ইংরেজি অনুবাদ রয়েছে, যেখানে তিনশত আধুনিক চিকিৎসা ব্যবস্থাপত্রের ইতিহাস যুক্ত হয়েছে। বইটির ইংরেজি শিরোনাম দেওয়া হয়েছে: *সিনোপসিস অফ প্রেসক্রিপশন অফ দ্য গোল্ডেন চেম্বার উইথ ৩০০ কেস।* এই অনুবাদটি নিউ ওয়ার্ল্ড প্রেস হতে ১৯৯৫ সালে প্রথম প্রকাশিত হয়।

## তথ্যসূত্র

## বহির্সংযোগ

* মূল চৈনিক পাঠ্য

বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:চৈনিক চিকিৎসাবিজ্ঞানের পাঠ্য
বিষয়শ্রেণী:হান সম্রাজ্যের গ্রন্থ
মাইশু

***মাইশু*** (), ইংরেজিতে  ***বুক অন ভেসেলস***  শিরোনামে অনূদিত, হান রাজবংশের আমলে রচিত প্রাথমিক চিকিৎসা পাঠ্য যা শরীরের রক্তনালী নিয়ে আলোচনা করে। এটি ১৯৮৩ সালে ঝাংজিয়াশান গ্রন্থের গুপ্তভাণ্ডারের অংশ হিসাবে আবিষ্কৃত হয়েছিল। এটি আরেকটি চিকিৎসা পাঠ্য- *বুক অন থেরাপিউটিক পুলিং* (*[[ইনশু]]* ), দুটি আইনি পাঠ্য, একটি গণিত বই এবং সামরিক ও রাজনৈতিক বিষয়গুলিকে চিত্রিত করে একটি সংলাপমালার সাথে পাওয়া গিয়েছিল।

দ্য *বুক অফ ভেসেলস* প্রথম ১৯৮৯ সালে প্রতিলিপি করা হয়েছিল। প্রতিলিপি গ্রন্থে ৬৭টি রক্তনালী সংক্রান্ত রোগের উপসর্গ আলোচনা অন্তর্ভুক্ত হয়েছে।

## তথ্যসূত্র

বিষয়শ্রেণী:চৈনিক চিকিৎসাবিজ্ঞানের পাঠ্য
বিষয়শ্রেণী:হান সম্রাজ্যের গ্রন্থ
উইং কমান্ডার

**উইং কমান্ডার** **(** আরএএফ, আইএএফ, এবং পিএএফ, **ডাব্লুজিসিডিআর** আরএনজেএএফ এবং আরএএএফ- এ ডব্লিউজিসিডিআর, পূর্বে কখনও কখনও সমস্ত পরিষেবাতে **ডাব্লু/সি**) ব্রিটিশ রাজকীয় বিমান বাহিনী এবং অনেক দেশের বিমান বাহিনীতে একজন সিনিয়র কমিশনড পদমর্যাদার। অনেক কমনওয়েলথ দেশ সহ ঐতিহাসিক ব্রিটিশ প্রভাব রয়েছে কিন্তু কানাডা (একীকরণের পর থেকে) এবং দক্ষিণ আফ্রিকা সহ নয়। এটি কখনও কখনও একটি সমতুল্য র‌্যাঙ্কের ইংরেজি অনুবাদ হিসাবে ব্যবহৃত হয় যেখানে একটি অ-ইংরেজি বিমান বাহিনী-নির্দিষ্ট র্যাঙ্ক কাঠামো রয়েছে। এটি অবিলম্বে স্কোয়াড্রন লিডারের উপরে এবং গ্রুপ ক্যাপ্টেনের সাথে সাথেই নিচের অবস্থানে রয়েছে।

এটির একটি ন্যাটো র‍্যাঙ্কিং কোড অফ-৪ রয়েছে। এটি রয়্যাল এবং ইউনাইটেড স্টেটস নেভিসের কমান্ডারের পাশাপাশি ব্রিটিশ সেনাবাহিনী, রয়্যাল মেরিনস এবং ইউনাইটেড স্টেটস আর্মি, এয়ার ফোর্স এবং মেরিন কর্পসে লেফটেন্যান্ট কর্নেলের সমতুল্য। মহিলা সহায়ক বিমান বাহিনী এবং মহিলা রয়্যাল এয়ার ফোর্স (১৯৬৮ সাল পর্যন্ত) এবং প্রিন্সেস মেরির রয়্যাল এয়ার ফোর্স নার্সিং সার্ভিসে (১৯৮০ সাল পর্যন্ত) সমতুল্য পদ ছিল উইং অফিসার। রয়্যাল অবজারভার কর্পসে সমতুল্য পদমর্যাদা ছিল (১৯৯৫ সাল পর্যন্ত) পর্যবেক্ষক কমান্ডার, যার একটি অনুরূপ পদচিহ্ন ছিল।

## তথ্যসূত্র

বিষয়শ্রেণী:সামরিক পদমর্যাদা
বিষয়শ্রেণী:সামরিক
বিষয়শ্রেণী:ব্রিটিশ সেনাবাহিনী
ক্যাপ্টেন (সামরিক পদমর্যাদা)

**অধিনায়ক** একটি উপাধি, একটি সামরিক ইউনিটের কমান্ডিং অফিসারের জন্য একটি আপীল; নৌবাহিনীর জাহাজ, বণিক জাহাজ, এরোপ্লেন, মহাকাশযান বা অন্যান্য জাহাজের সর্বোচ্চ নেতা; বা বন্দরের কমান্ডার, ফায়ার বা পুলিশ বিভাগ, নির্বাচনী এলাকা, ইত্যাদি। সামরিক বাহিনীতে, ক্যাপ্টেন সাধারণত একজন অফিসারের স্তরে থাকেন যিনি একটি কোম্পানি বা পদাতিক ব্যাটালিয়ন, একটি জাহাজ, বা আর্টিলারির ব্যাটারি বা অন্য একটি স্বতন্ত্র কমান্ড করেন। ইউনিট এটি একটি বিমান বাহিনীর কমান্ডের পদও হতে পারে। শব্দটি অনুরূপ কমান্ডিং ভূমিকায় ব্যক্তিদের জন্য একটি অনানুষ্ঠানিক বা সম্মানসূচক শিরোনাম হিসাবেও ব্যবহার করা যেতে পারে।
## ব্যুৎপত্তি
"ক্যাপ্টেন" শব্দটি  থেকে এসেছে
(), যা বাইজেন্টাইন সামরিক পদমর্যাদা এবং অফিসের জন্য শিরোনাম হিসাবে ব্যবহৃত হত। শব্দটি ল্যাটিন করা হয়েছিল capetanus/catepan হিসাবে, এবং এর অর্থ শেষ ল্যাটিন "capitaneus" (যা ধ্রুপদী ল্যাটিন শব্দ "caput", যার অর্থ মাথা থেকে এসেছে) এর সাথে মিশে গেছে বলে মনে হয়। এই হাইব্রিডাইজড শব্দটি ইংরেজি ভাষার ক্যাপ্টেন এবং অন্যান্য ভাষায় এর সমতুল্য শব্দের জন্ম দিয়েছে (, , , , , , , , , কাপিতানি, কাপুদান পাশা, কোবতান, ইত্যাদি)।
## আরো দেখুন
* অধিনায়ক (ক্রীড়া)
* প্রধান নির্বাহী কর্মকর্তা
* ক্যাপিটাইন (দ্ব্যর্থতা নিরসন)
* ক্যাপিটান (দ্ব্যর্থতা নিরসন)
* এল ক্যাপিটান (দ্ব্যর্থতা নিরসন), "দ্য ক্যাপ্টেন" এর জন্য স্প্যানিশ
* কাপিতান (দ্ব্যর্থতা নিরসন)
উইকিপিডিয়া
গোপনীয়তার নীতি ব্যবহারের শর্তাবলীডেস্কটপ
বিষয়বস্তু বিয়োগ হয়েছে
## তথ্যসূত্র

বিষয়শ্রেণী:সামরিক পদবি
বিষয়শ্রেণী:সেনাবাহিনী
বিষয়শ্রেণী:সামরিক পদমর্যাদা
সার্ভিসেস স্পোর্টস কন্ট্রোল বোর্ড

**সার্ভিসেস স্পোর্টস কন্ট্রোল বোর্ড (এসএসসিবি)** হল ভারতীয় সশস্ত্র বাহিনী দ্বারা পরিচালিত একটি ক্রীড়া বোর্ড। এটি ১৯১৯ সালে **আর্মি স্পোর্টস কন্ট্রোল বোর্ড** হিসাবে গঠিত হয়েছিল এবং পরে এর নাম পরিবর্তন করে **সার্ভিসেস স্পোর্টস কন্ট্রোল বোর্ড** রাখা হয়েছিল। বোর্ডটি ভারতের জাতীয় গেমস, ডুরান্ড কাপ এবং একাধিক আঞ্চলিক ক্রীড়া ইভেন্টে **সার্ভিসেস** হিসাবে প্রতিনিধিত্ব করে। এটি জাতীয় গেমসে অন্যতম প্রধান পদক বিজয়ী হয়েছে।

ভারতীয় ক্রিকেট নিয়ন্ত্রণ বোর্ডের সদস্য হিসাবে, এটি ভারতীয় সশস্ত্র বাহিনীতে ক্রিকেট খেলা পরিচালনা করে এবং সার্ভিসেস ক্রিকেট দলকে পরিচালনা করে। অন্যান্য অনেক ক্রীড়া বিভাগ থাকার পাশাপাশি, এটি সর্বভারতীয় ফুটবল ফেডারেশনের সহযোগী সদস্য এবং সার্ভিসেস ফুটবল দল পরিচালনা করে।

## ইতিহাস

সংস্থাটি প্রথম আর্মি স্পোর্টস কন্ট্রোল বোর্ড হিসাবে ১৯১৯ সালের মার্চ মাসে যুক্তরাজ্যের এএসসিবি-এর মতোই শুরু হয়েছিল। তৎকালীন কমান্ডার-ইন-চীফ এবং সার্ভিসেস স্পোর্টস কন্ট্রোল বোর্ডের অনুমোদনে ৩ এপ্রিল ১৯৪৫ সালে তিনটি পরিষেবার ক্রীড়া সংস্থাগুলিকে একীভূত করা হয়েছিল।

## দল

ভারতীয় সশস্ত্র বাহিনীর দল সোভিয়েত ইউনিয়ন (সার্ভিসেস স্পোর্টস কন্ট্রোল বোর্ড) দ্বারা নির্বাচিত হয়। এই দলগুলিকে ভারতের জাতীয় গেমস, ওয়ার্ল্ড মিলিটারি গেমস এবং অলিম্পিক সহ অন্যান্য বিভিন্ন আন্তর্জাতিক ক্রীড়া ইভেন্টে **পরিষেবা** দল হিসাবে মাঠে নামানো হয় এবং প্রতিনিধিত্ব করা হয়।

## সাংগঠনিক কাঠামো

১৯৪৭ সালে, চিফস অফ স্টাফ কমিটি সার্ভিসেস স্পোর্টস কন্ট্রোল বোর্ডের পুনর্গঠনের অনুমোদন দিয়েছিল। তিনটি পরিষেবা তখন থেকে পরিষেবা স্পোর্টস কন্ট্রোল বোর্ড একটি মেয়াদের জন্য ঘূর্ণায়মানভাবে পরিচালনা করবে। মেয়াদে প্রতি তিন বছর অন্তর সভাপতি ও সচিব পরিবর্তন হয়। ২০২০ থেকে শুরু করে, প্রশাসনিক পরিষেবা হল ভারতীয় বিমান বাহিনী।

ভারতীয় বিমান বাহিনীর **গ্রুপ ক্যাপ্টেন দীনেশ সুরি** সার্ভিসেস স্পোর্টস কন্ট্রোল বোর্ডের বর্তমান সচিব।

### এসএসসিবি সচিব (১৯৪৫-বর্তমান)

## সার্ভিসেস দল

### ক্রিকেট

* সার্ভিসেস ক্রিকেট দল

### ফুটবল

* সার্ভিসেস ফুটবল দল
* আর্মি গ্রিন
* আর্মি রেড
* ভারতীয় বিমান বাহিনী
* ভারতীয় নৌবাহিনী

## আরও দেখুন

* ভারতীয় সশস্ত্র বাহিনী
* প্রতিরক্ষা মন্ত্রণালয়ের
* রেলওয়ে স্পোর্টস প্রমোশন বোর্ড
* ভারতীয় ক্রীড়া কর্তৃপক্ষ

## তথ্যসূত্র

## বহিঃসংযোগ
* সরকারী ওয়েবসাইট
* সার্ভিসেস স্পোর্টস কন্ট্রোল বোর্ডের - ইতিহাস

বিষয়শ্রেণী:১৯১৯-এ প্রতিষ্ঠিত সংগঠন
বিষয়শ্রেণী:১৯১৯-এ ভারতে প্রতিষ্ঠিত
বিষয়শ্রেণী:ভারতের ক্রীড়া পরিচালনা পরিষদ
বিষয়শ্রেণী:ভারতের ক্রিকেট প্রশাসন
বিষয়শ্রেণী:ভারতের ফুটবল পরিচালনা পরিষদ
বিষয়শ্রেণী:ভারতের সামরিক বাহিনী সংস্থা
বিষয়শ্রেণী:ভারতের সামরিক বাহিনী ভিত্তিক সংস্থা
বিষয়শ্রেণী:দিল্লি ভিত্তিক সংস্থা
বিষয়শ্রেণী:রাষ্ট্রীয় খেল প্রোৎসাহন পুরস্কার প্রাপক
শায়েন পাট্টিনামা

**শায়েন এলিয়েন জয় পাট্টিনামা** (জন্ম 11 আগস্ট 1998) একজন পেশাদার ফুটবলার যিনি বেলজিয়ান প্রো লিগ ক্লাব ইউপেনের হয়ে লেফট-ব্যাক হিসেবে খেলেন। নেদারল্যান্ডে জন্মগ্রহণ করেন, তিনি ইন্দোনেশিয়া জাতীয় দলের প্রতিনিধিত্ব করেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:রয়্যাল স্পোর্টস ক্লাব ইউপেনের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ফুটবল ক্লাব উট্রেখ্ট‌ের খেলোয়াড়
বিষয়শ্রেণী:ওলন্দাজ পুরুষ ফুটবলার
বিষয়শ্রেণী:ইন্দোনেশীয় বংশোদ্ভূত ওলন্দাজ ব্যক্তি
বিষয়শ্রেণী:থাই লিগ ১-এর খেলোয়াড়
বিষয়শ্রেণী:বুরিরাম ইউনাইটেড ফুটবল ক্লাবের খেলোয়াড়
তুর্কি নারী কাপ

**তুর্কি মহিলা কাপ** () হল তুরস্কে অনুষ্ঠিত মহিলাদের ফুটবল দলের বার্ষিক কাপ প্রতিযোগিতা। টুর্নামেন্টটি **আলানিয়া গোল্ড সিটি কাপ** নামেও পরিচিত, কারণ টুর্নামেন্টটি তুরস্কের আলানিয়ার গোল্ড সিটিতে অনুষ্ঠিত হয়।

এটি ফেব্রুয়ারির শেষের দিকে বা মার্চের শুরুতে খেলা হয়, একই সময়ে অ্যালগারভ কাপ, আর্নল্ড ক্লার্ক কাপ, কাপ অফ নেশন্স, সাইপ্রাস উইমেন্স কাপ, ইস্ট্রিয়া কাপ, পিনাটার কাপ, শিবিলিভস কাপ, টুরনোই ডি ফ্রান্স এবং উইমেন্স রেভেলেশন্স কাপ অনুষ্ঠিত হয়ে থাকে।

## ফলাফল
ফাইনাল খেলার তালিকা:

## দলসমূহের পারফরম্যান্স
 **চ্যাম্পিয়ন**&nbsp;&nbsp; **রানার্স-আপ**&nbsp;&nbsp; তৃতীয় স্থান&nbsp;&nbsp;

;নোট 
*এ = গ্রুপ এ চ্যাম্পিয়ন 
*বি = গ্রুপ বি চ্যাম্পিয়ন 
** = শুধু ফ্রেন্ডলি ম্যাচে অংশগ্রহণ, মূল পর্বে খেলেনি
*× = নাম প্রত্যাহার

## তথ্যসূত্র

## বহিঃসংযোগ
* Women's football, TFF.org 
* 
* 

বিষয়শ্রেণী:তুর্কি মহিলা কাপ
বিষয়শ্রেণী:নারীদের আমন্ত্রণমূলক আন্তর্জাতিক ফুটবল প্রতিযোগিতা
বিষয়শ্রেণী:তুরস্কে মহিলাদের ফুটবল প্রতিযোগিতা
বিষয়শ্রেণী:নারীদের আন্তর্জাতিক ফুটবল প্রতিযোগিতা
পিনাটার কাপ

**পিনাটার কাপ** () হল স্পেনে অনুষ্ঠিত মহিলাদের ফুটবল দলের বার্ষিক কাপ প্রতিযোগিতা। টুর্নামেন্টটি স্পেনের মুরসিয়া প্রদেশের সান পেদ্রো দেল পিনাটার শহরে অনুষ্ঠিত হয়। স্লোভাকিয়ার আইএএসটি স্পোর্টস এই প্রতিযোগিতার আয়োজনের দায়িত্ব পালন করে। বর্তমান চ্যাম্পিয়ন আইসল্যান্ড।

এটি ফেব্রুয়ারির শেষের দিকে বা মার্চের শুরুতে খেলা হয়, একই সময়ে অ্যালগারভ কাপ, আর্নল্ড ক্লার্ক কাপ, কাপ অফ নেশন্স, সাইপ্রাস উইমেন্স কাপ, ইস্ট্রিয়া কাপ, তুর্কি মহিলা কাপ, শিবিলিভস কাপ, টুরনোই ডি ফ্রান্স এবং উইমেন্স রেভেলেশন্স কাপ অনুষ্ঠিত হয়ে থাকে।

## ফলাফল

## দলসমূহের পারফরম্যান্স

## তথ্যসূত্র

বিষয়শ্রেণী:নারীদের আমন্ত্রণমূলক আন্তর্জাতিক ফুটবল প্রতিযোগিতা
বিষয়শ্রেণী:পিনাটার কাপ
বিষয়শ্রেণী:২০২০-এ প্রতিষ্ঠিত পুনরাবৃত্ত ক্রীড়া ঘটনা
কুষ্টিয়া জেলার শিক্ষাপ্রতিষ্ঠানের তালিকা

[থাম্ব|[ইসলামী বিশ্ববিদ্যালয়]]

স্বাধীনতার পর বাংলাদেশে প্রতিষ্ঠিত প্রথম সরকারি বিশ্ববিদ্যালয় ইসলামী বিশ্ববিদ্যালয় কুষ্টিয়ায় অবস্থিত। কুষ্টিয়ার প্রথম স্থাপিত বেসরকারি বিশ্ববিদ্যালয় হলো রবীন্দ্র মৈত্রী বিশ্ববিদ্যালয় এবং ২য় স্থাপিত বেসরকারি বিশ্ববিদ্যালয় হলো লালন বিজ্ঞান ও কলা বিশ্ববিদ্যালয়। এছাড়াও ২০২৪ সালে ভিত্তি স্থাপিত জাস্টিস আবু জাফর সিদ্দিকী বিজ্ঞান ও প্রযুক্তি বিশ্ববিদ্যালয়। 

## বিশ্ববিদ্যালয়

## মেডিকেল কলেজ

## মেডিকেল অ্যাসিস্ট্যান্ট ট্রেনিং স্কুল

## কারিগরি শিক্ষাপ্রতিষ্ঠান

### সরকারি

### এমপিওভুক্ত

### বেসরকারি

## কলেজ

## মাধ্যমিক বিদ্যালয়

## আরো দেখুন

* কুষ্টিয়া জেলার মাধ্যমিক বিদ্যালয়ের তালিকা
* কুষ্টিয়া জেলার কলেজের তালিকা

## বহিঃসংযোগ

* 

বিষয়শ্রেণী:জেলা অনুযায়ী বাংলাদেশের শিক্ষাপ্রতিষ্ঠানের তালিকা
ইয়াসির আদ-দৌসারি

**ইয়াসির বিন রশিদ আদ-দৌসারি** () জন্ম ৬ আগস্ট ১৯৮০, সৌদি আরবের একজন ইমাম , খতিব এবং ক্বারী ।  তিনি ১২ অক্টোবর ২০১৯ থেকে মসজিদ আল-হারামের অন্যতম ইমাম ছিলেন ।  পূর্বে, তিনি ২০১৫ সাল থেকে মসজিদ আল-হারামে তারাবিহ এবং তাহাজ্জুদের ইমাম ছিলেন  এবং ১৯৯৫ সাল থেকে রিয়াদের বেশ কয়েকটি মসজিদের ইমামও ছিলেন। আল-দোসারি আবদুল আজিজ আল শাইখ , সালেহ আল-ফাওজান এবং আব্দুল্লাহ ইবনে জিবরেন সহ একদল উলামা ও শাইখের ছাত্র ছিলেন। তিনি বাকরি আল-তারাবিসি এবং ইব্রাহিম আল-আখদার সহ বেশ কয়েকজন শাইখ ও ক্বারিদের কাছে কিরাত শিখেছিলেন । 

## কর্মজীবন
### মসজিদুল হারামের ইমাম
২৯ শা'বান ১৪৩৬ হি (১৫ জুন ২০১৫), বাদশাহ সালমান বিন আবদুল আজিজ আল-দোসারির জন্য রমজানের সময় মসজিদ আল-হারামে তারাবিহ এবং তাহাজ্জুদের অন্যতম ইমাম হওয়ার জন্য একটি আদেশ জারি করেন ।  তিনি পাঁচ বছর ধরে সেই আদেশ পালন করেন।  ১৩ সফর ১৪৪১ হি (১২ অক্টোবর ২০১৯), বাদশাহ সালমান শেখ ইয়াসিরকে মসজিদ আল-হারামের স্থায়ী ইমাম নিযুক্ত করেন।  মক্কার গ্র্যান্ড মসজিদে নিযুক্ত সর্বকনিষ্ঠ ইমাম হিসেবে বিশ্বাস করা হয়, তিনি শনিবার, ১৩ অক্টোবর ২০১৯ তারিখে মাগরিব ও ইশার নামাজের সময় মসজিদ আল-হারামে তার প্রথম নামাজের ইমামতি করেন। 

একজন ইমাম হওয়া ছাড়াও, আল-দোসারি ২০২০ সাল থেকে হারামাইনের জেনারেল প্রেসিডেন্সির একজন উপদেষ্টাও। হারামাইনের জেনারেল প্রেসিডেন্সির প্রধান আবদুর রহমান আস-সুদাইস সরকারি সংস্থার উপদেষ্টা সংস্থার পদ পুনর্গঠন করার সিদ্ধান্ত নেওয়ার পর তাকে সেই পদের জন্য নিযুক্ত করা হয়েছিল। 

### মসজিদুল হারামের খতিব
মসজিদ আল-হারামের ইমাম হওয়ার প্রায় তিন বছর পর, শেখ আস-সুদাইস ঘোষণা করেন যে আল-দোসারিকে ২০২২ সালের ডিসেম্বরে বাদশাহ সালমানের অনুমোদনে মসজিদ আল-হারামের খতিব হিসেবে নিযুক্ত করা হয়েছিল। 

### অব্যাহতি এবং পুনরায় প্রত্যাবর্তন
ইমাম হিসাবে তার ৪-বছরের চুক্তি শেষ হওয়ার পর, শেখ ইয়াসিরকে ২০২৩ সালের অক্টোবরে পদ থেকে অব্যাহতি দেওয়া হয়েছিল ।  দুই পবিত্র মসজিদের বিষয়ক জেনারেল প্রেসিডেন্সির সভাপতি আবদুর রহমান আস-সুদাইস এর নির্দেশে ৬ মার্চ ২০২৪ তারিখে পুনরায় মসজিদে হারামের ইমাম হিসেবে নিযুক্ত করা হয়। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মসজিদে হারামের ইমাম
বিষয়শ্রেণী:ক্বারী
বিষয়শ্রেণী:শাইখ
বিষয়শ্রেণী:খতিব
বিষয়শ্রেণী:মসজিদে হারামের খতিব
বিষয়শ্রেণী:সর্বকনিষ্ঠ ইমাম
বিষয়শ্রেণী:কুরআনের হাফেজ
বিষয়শ্রেণী:১৯৮০-এ জন্ম
বিষয়শ্রেণী:সৌদি ইমাম
বিষয়শ্রেণী:সৌদি মুসলিম
বিষয়শ্রেণী:২১শ শতাব্দীর ইমাম
কাটেরি আম্মান

**কাটেরি আম্মান** ( ), সংক্ষেপে **কাটেরি** নামেও পরিচিত, একজন তামিল দেবী। তাঁর উপাসনার উৎপত্তি দ্রাবিড় লোকধর্মে, যেটিকে পরে হিন্দুধর্মের অধীনে শ্রেণীবদ্ধ করা হয়।

তামিলনাড়ুতে, তাঁকে প্রায়শই পার্বতীর রূপ হিসাবে বিবেচনা করা হয়, যিনি একটি প্রদত্ত শহরের একজন অভিভাবক দেবতা হিসাবে কাজ করেন। তাঁর অনুগামীদের মধ্যে কেউ কেউ তাঁকে মহাদেবীর রূপ বলেও মনে করে, যাঁকে কলিযুগে ব্যাধি ধ্বংস করার দায়িত্ব দেওয়া হয়েছিল। দেবীকে প্রায়শই তাঁর স্বামী মুনিশ্বরনের সাথে চিত্রিত করা হয়।

## কিংবদন্তি
তামিল লোককাহিনী অনুসারে, শিব একবার লক্ষ্য করেছিলেন তাঁর সহধর্মিণী পার্বতী, মাঝরাতে তাঁদের বিছানা ছেড়ে যান এবং সূর্যোদয়ের আগে ফিরে আসেন। তিনি এই বিষয়ে পার্বতীকে জিজ্ঞাসা করলে, পার্বতী হতবাক হয়ে তাঁকে জানিয়েছিলেন যে তিনি সারারাত তাঁর পাশেই ছিলেন। যখন শিব এই ঘটনাটি আরও একবার দেখতে পেলেন, তিনি পার্বতীকে অনুসরণ করলেন। পার্বতী কৈলাস থেকে বেরিয়ে একটি বনে গেলেন এবং দেখা গেল যে তিনি কালীর ভয়ঙ্কর রূপ ধারণ করেছেন। তিনি মৃতদেহ খনন করে বার করেছেন, তাদের গ্রাস করার অভিপ্রায়ে। তাঁকে থামানোর জন্য দৃঢ় সংকল্প করে, শিব বনের পথে একটি গর্ত খনন করেন। যখন কালী গর্তের মধ্যে পড়ে গিয়ে শিবকে দেখেন, তখন তিনি নিজের কর্মের জন্য অনুশোচনা করেছিলেন এবং শিবকে প্রতিশ্রুতি দিয়েছিলেন যে তিনি এই অসুস্থ সাধনা শেষ করবেন। তিনি শিবকে আরও বলেছিলেন যে তিনি নিজের ভয়ানক রূপটি গর্তের মধ্যে রেখে যাবেন এবং একজন কর্তব্যপরায়ণ স্ত্রী হিসাবে তাঁর কাছে ফিরে আসবেন। যে শক্তিটি রেখে যাওয়া হয়েছিল তা তাঁর কাটেরি আম্মানের রূপ হয়ে উঠবে, যিনি একজন পরোপকারী দেবী, যিনি ব্যাধি ধ্বংস করেন এবং তাঁর অনুগামীদের রক্ষা করেন।

যাইহোক, কিছু সম্প্রদায়ের লোককাহিনী অনুসারে দেবীকে কখনও কখনও অমঙ্গলকারী হিসেবেও চিহ্নিত করা হয়। দলিত লোককাহিনী অনুসারে, উদাহরণস্বরূপ, কাটেরি আম্মানের উৎপত্তি শিবের দেওয়া একটি অভিশাপ থেকে। অভিশাপের কারণে তিনি বনের মধ্যে ঘুরে বেড়াতেন এবং তাঁকে পূজা না করা হলে গর্ভবতী মহিলাদের শিকার করতেন। এই কারণে কাটেরি আম্মানকে হিংস্র এবং জাদুকরী হিসাবেও চিত্রিত করা হয়েছে, তিনি রক্ত এবং আধ্যাত্মিক অধিকার জড়িত আচারের সাথে যুক্ত। তাঁকে এমন একটি সত্তা হিসেবে চিত্রিত করা হয়েছে, যিনি সন্তুষ্ট হলে শিশুদের রক্ষা করেন এবং অসন্তুষ্ট হলে তাদের শ্বাসরোধ করেন।

## মূর্তির ধরণ
কাটেরি আম্মানকে প্রায়ই অনেক রূপে দেখানো হয়। তাঁর ত্বকের রঙ হয় গাঢ় নীল বা কালো। তিনি হয় অরুভল (মাচেতে), বাটি, ত্রিশূল বা পদ্মের মধ্যে একটি ধারণ করেন অথবা এই সমস্ত কিছু একসাথেই তাঁর চার-বাহুতে ধরে থাকেন।

## পূজা
কাটেরি আম্মানকে দক্ষিণ ভারত এবং শ্রীলঙ্কার গ্রামে দলিত সম্প্রদায়ের মানুষজন পূজা করে। এছাড়াও ত্রিনিদাদ, গায়ানা, জ্যামাইকা, মরিশাস এবং দক্ষিণ আফ্রিকা সহ অন্যান্য স্থানে তামিল প্রবাসীরা তাঁকে শ্রদ্ধা করে। তাঁর নৈবেদ্যগুলির মধ্যে রয়েছে নিম পাতা, কাগজি লেবু এবং লাল ফুল। তাঁর উপাসকেরা অনেক সময় মুরগি এবং শূকর বলি দেয়। তাঁকে কুলদেবী হিসাবে বিবেচনা করা হয়।

## তথ্যসূত্র

বিষয়শ্রেণী:হিন্দু দেবী
সর্ব ভারতীয় মহিলা আইনজীবী সমিতি

**সর্ব ভারতীয় মহিলা আইনজীবী সমিতি** (এআইএফডব্লিউএল) হল ভারতীয় মহিলা আইনজীবীদের একটি সংগঠন। এই সমিতি ২০০৭ সালে প্রতিষ্ঠিত হয়। এটি সমিতি-নিবন্ধন আইনের অধীনে একটি নিবন্ধিত সমিতি। এটি আন্তর্জাতিক মহিলা আইনজীবী ফেডারেশন (এফআইডিএ) -এর সাথে সম্বন্ধযুক্ত।

## সমিতির লক্ষ্য

# ভারতের সংবিধানকে সমুন্নত রাখা এবং আইনের শাসন রক্ষার জন্য কাজ করা।
# বিচার বিভাগের স্বাধীনতা সমুন্নত রাখা এবং বিচার প্রশাসনে অধিকতর দক্ষতা নিশ্চিত করা।
# বিশেষ করে আইন প্রণয়নের মাধ্যমে নারী ও শিশুদের অধিকার ও কল্যাণ প্রচার করা এবং তাদের অধিকার প্রয়োগে সহায়তা করা।
# নারী আইনজীবীদের মর্যাদা, স্বার্থ, প্রতিপত্তি, অধিকার ও সুযোগ-সুবিধা এবং মর্যাদাকে সমর্থন, সুরক্ষাদান এবং সমুন্নত রাখা।
# তুলনামূলক আইন এবং আইনশাস্ত্রের বিজ্ঞানের অধ্যয়ন প্রচার করা।
# বিভিন্ন দেশের জ্ঞানের প্রসার এবং বিশেষ করে নারী ও শিশু সংক্রান্ত আইন প্রণয়ন করা।
# সমস্ত কেন্দ্রীয় এবং রাজ্য আইন এবং বিশেষত, যেগুলি মহিলা ও শিশুদের অধিকার, সুযোগ-সুবিধা এবং স্বার্থ সম্পর্কিত বা প্রভাবিত করে সেগুলির উপর অধ্যয়ন এবং মতামত প্রকাশ করা।
# ন্যায়বিচারের প্রাপ্যতা কম ব্যয়বহুল করার জন্য প্রচেষ্টা করা।

## সমিতির সভাপতিরা
সমিতির প্রতিষ্ঠাতা সভাপতি ছিলেন শীলা অনীশ এবং এখন তিনি আন্তর্জাতিক মহিলা আইনজীবী ফেডারেশনের পরিচালক। অতীতের অন্যান্য সভাপতিদের মধ্যে আছেন ভি পি সীমন্তিনী, এম ভাস্করলক্ষ্মী, কে শান্তাকুমারী, অমি যাজ্ঞিক এবং ইন্দ্রায়ণী পাটানি। বর্তমান সভাপতি হেমলতা মহিষী একজন অনুশীলনকারী আইনজীবী। অনেক প্রাক্তন সভাপতি এবং অন্যান্য পদাধিকারী তাঁদের নিজ নিজ রাজ্য ভিত্তিক মহিলা আইনজীবী সমিতির সভাপতি ছিলেন।

## সমিতির সম্মেলন
সমিতির অতীত সম্মেলনের মধ্যে ছিল, ২০০৭ সালের সেপ্টেম্বরে বেঙ্গালুরুতে এশিয়া মহিলা আইনজীবী সম্মেলন; এআইএফডব্লিউএল জাতীয় সম্মেলন কোচি (ডিসেম্বর ২০০৯), হায়দ্রাবাদ (জানুয়ারি ২০১১), চেন্নাই (জানুয়ারি ২০১২), মুম্বাই (ডিসেম্বর ২০১৩), ব্যাঙ্গালোর (নভেম্বর ২০১৪), এবং আহমেদাবাদ (সেপ্টেম্বর ২০১৭)।

এই সমিতি ২০০৭ সালের সেপ্টেম্বরে বেঙ্গালুরুতে *এশিয়া মহিলা আইনজীবী সম্মেলনের* আয়োজন করে, যেখানে ভারতের প্রধান বিচারপতি কে জি বালাকৃষ্ণান এবং কর্ণাটকের প্রধান বিচারপতি সাইরিয়াক জোসেফ উপস্থিত ছিলেন। ন্যাশনাল লিগ্যাল সার্ভিস অথরিটির সাথে যৌথভাবে এই সমিতি ২০০৮ সালের ১৬ই মার্চ *গার্ল চাইল্ডের* উপর একটি সেমিনারের আয়োজন করে এবং এটি প্রিন্ট মাধ্যমের সামনের পাতায় স্থান পেয়েছিল এবং সম্মেলনটি জনসাধারণের নজরে পড়ে। এআইএফডব্লিউএল-এর সদস্যরা ২০০৮ সালে ইতালিতে অনুষ্ঠিত আন্তর্জাতিক মহিলা আইনজীবী সম্মেলনে প্রতিনিধিত্ব করেছিল। ২০০৯ সালে কোচিতে অনুষ্ঠিত জাতীয় সম্মেলনে, ভি পি সীমন্তিনী সমিতির তৎকালীন সভাপতি ছিলেন। লে মেরিডিয়ান ইন্টারন্যাশনাল কনভেনশন সেন্টারে এই সম্মেলন অনুষ্ঠিত হয়। ওই সম্মেলনে প্রধান অতিথি ছিলেন ভারতের রাষ্ট্রপতি প্রতিভা দেবীসিংহ পাটিল। ২০১২ সালে, যখন চেন্নাইতে জাতীয় সম্মেলন অনুষ্ঠিত হয়েছিল, তখন অ্যাডভোকেট কে শান্তাকুমারী সমিতির সভাপতি ছিলেন।

## তথ্যসূত্র

## বহিঃসংযোগ

* www.aifwl.com
বিষয়শ্রেণী:ভারতীয় নারী আইনজীবী
বিষয়শ্রেণী:ভারতীয় আইনজীবী
বিষয়শ্রেণী:ভারত ভিত্তিক নারী সংগঠন
তাজিকিস্তান জাতীয় অনূর্ধ্ব-২৩ ফুটবল দল

**তাজিকিস্তান জাতীয় অনূর্ধ্ব-২৩ ফুটবল দল** (যা **তাজিকিস্তান অলিম্পিক ফুটবল দল** অথবা সংক্ষেপে **তাজিকিস্তান অনূর্ধ্ব-২৩** নামে পরিচিত) হচ্ছে আন্তর্জাতিক ফুটবলে তাজিকিস্তানের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম তাজিকিস্তানের ফুটবলের সর্বোচ্চ নিয়ন্ত্রক সংস্থা তাজিকিস্তান ফুটবল ফেডারেশন দ্বারা নিয়ন্ত্রিত হয়।  

*ফার্সি সিংহ* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় তাজিকিস্তানের রাজধানী দুশান্‌বেতে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন তাজিকিস্তানী সাবেক ফুটবল খেলোয়াড় আসলিদিন খাবিবুলোয়েভ এবং অধিনায়কের দায়িত্ব পালন করছেন খুজান্দের মধ্যমাঠের খেলোয়াড় কারোমাতুল্লো সাইদভ। 

এএফসি অনূর্ধ্ব-২৩ এশিয়ান কাপে তাজিকিস্তান অনূর্ধ্ব-২৩ এপর্যন্ত ১ বার অংশগ্রহণ করেছে, যার মধ্যে সেরা সাফল্য হচ্ছে ২০২২ এএফসি অনূর্ধ্ব-২৩ এশিয়ান কাপের গ্রুপ পর্বে অংশগ্রহণ করা। অন্যদিকে, তাজিকিস্তান অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। দালের ইয়োদগরভ, সরবন আভগোনভ, খুসেইন নুর্মাতভ, এখসন পান্দঝশানবে এবং রুস্তম সোইরভের মতো খেলোয়াড়গণ তাজিকিস্তানের অনূর্ধ্ব-২৩ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### গ্রীষ্মকালীন অলিম্পিক

## তথ্যসূত্র

## বহিঃসংযোগ
*  
* ফিফা-এ তাজিকিস্তান জাতীয় অনূর্ধ্ব-২৩ ফুটবল দল 

বিষয়শ্রেণী:তাজিকিস্তান জাতীয় অনূর্ধ্ব-২৩ ফুটবল দল
বিষয়শ্রেণী:এশিয়ার জাতীয় অনূর্ধ্ব-২৩ ফুটবল দল
ফুটবল
অনূর্ধ্ব-২৩
ঋণশব্দ

[থাম্ব|"[তোফু" হচ্ছে জাপানি ভাষা থেকে গৃহীত এক বাংলা ঋণশব্দ, যা আবার চীনা ভাষা থেকে গৃহীত জাপানি ঋণশব্দ।]]
কোনো ভাষার **ঋণশব্দ** বলতে অন্য ভাষা থেকে সরাসরিভাবে আগত শব্দকে বোঝায়। ভিন্ন লিখন পদ্ধতির ভাষা থেকে আগত ঋণশব্দের সাধারণত প্রতিবর্ণীকরণ করা হয় কিন্তু অনুবাদ করা হয় না। এছাড়া, কোনো ভাষার ঋণশব্দ ঐ ভাষার ধ্বনিতত্ত্ব, লিখনবিধি ও রূপমূলতত্ত্ব দ্বারা প্রভাবিত হতে পারে (যেমন ইংরেজি  শব্দটি বাংলায় "লন্ঠন" শব্দে বিবর্তিত হয়েছে)। কোনো ভাষার ঋণশব্দ যদি ঐ ভাষার নিয়মাবলীর সঙ্গে আত্তীকৃত হয় তাহলে সেই শব্দকে কেবল ব্যুৎপত্তির দ্বারা নিজস্ব শব্দ থেকে আলাদা করা যায়। তবে অনেকসময় এই আত্তীকরণ অসম্পূর্ণ থেকে যায়, যার ফলে ঐ ঋণশব্দ গ্রহীতা ভাষা থেকে ভিন্ন কিছু বৈশিষ্ট্য বজায় রাখতে পারে, যেমন: আগত ধ্বনিমূল ("আইসক্রিম" শব্দের "স" বর্ণের উচ্চারণ), মূল বানান আংশিক বা সম্পূর্ণভাবে বজায় রাখা, বিদেশি বিভক্তি বা কারক ইত্যাদি।

## বাংলা ভাষায় ঋণশব্দ
থাম্ব|upright=1.05|আধুনিক সাহিত্যিক বাংলা শব্দের সূত্র

বাংলা ভাষায় ঋণশব্দকে সাধারণত তিনভাগে ভাগ করা হয়: তৎসম শব্দ (সংস্কৃত ভাষা থেকে আগত), দেশি শব্দ (আদিবাসী ভাষা থেকে আগত) ও বিদেশি শব্দ (অন্যান্য ভাষা থেকে আগত)।

শতাব্দীর পর শতাব্দী ধরে মুঘল, আরব, ফার্সি, তুর্কি, মঙ্গোল, পূর্ব এশিয়া, ইউরোপ আর ব্রিটিশদের সঙ্গে যোগাযোগে থাকার কারণে বাংলা ভাষাটি বিদেশী ভাষাসমূহ থেকে অগণিত শব্দ গৃহীত করেছে। কিছু খুব সাধারণ ঋণশব্দগুলো আরবি, ফার্সি, তুর্কি, জাপানি, সংস্কৃত, ওলন্দাজ, পর্তুগিজ, ফরাসি, ইংরেজি ও আদিবাসী ভাষাগুলো থেকে গ্রহণ করা।

## তথ্যসূত্র

বিষয়শ্রেণী:ঐতিহাসিক ভাষাবিজ্ঞান
বিষয়শ্রেণী:ব্যুৎপত্তিবিদ্যা
ধনবন্তী রামা রাও

**ধনবন্তী, [[ভদ্রমহিলা|লেডি]] রামা রাও** (১৮৯৩ &#x2013; ১৯৮৭) ভারতের পরিবার পরিকল্পনা সমিতি এবং আন্তর্জাতিক পরিকল্পিত পিতৃমাতৃত্ব ফেডারেশনের প্রতিষ্ঠাতা ও সভাপতি ছিলেন। তিনি বিখ্যাত সরকারি কর্মচারী স্যার বেনেগাল রামা রাওকে বিয়ে করেছিলেন এবং লেখক শান্তা রামা রাওয়ের মা ছিলেন।

## প্রাথমিক জীবন
ধনবন্তী একটি কাশ্মীরি ব্রাহ্মণ পরিবারে ধনবন্তী হান্ডু নামে জন্মগ্রহণ করেছিলেন। তাঁর জন্ম ও বড় হয়ে ওঠা হুবলিতে (বর্তমানে কর্ণাটকে) এবং তাই তিনি কন্নড় ভাষার কথোপকথনে পারঙ্গম ছিলেন। হুবলিতে স্কুলে পড়ার পর, তিনি প্রেসিডেন্সি কলেজে যোগদানের জন্য মাদ্রাজ চলে যান, যেখান থেকে তিনি শিল্পকলায় স্নাতক ডিগ্রি অর্জন করেন এবং ইংরেজিতে গ্রিগস গোল্ড মেডেল পান।

মাদ্রাজে, বিশিষ্ট অর্থনীতিবিদ এবং কূটনীতিক স্যার বেনেগাল রামা রাওয়ের সঙ্গে তাঁর দেখা হয়। রামা রাও ছিলেন দক্ষিণ ভারতীয় এক বিশিষ্ট পরিবারের একজন চিত্রপুর সারস্বত ব্রাহ্মণ। তাঁরা এরপর বিয়ে করেন।

## কর্মজীবন
তিনি মাদ্রাজের কুইন মেরি কলেজে সহকারী অধ্যাপক হিসেবে নিজের কর্মজীবন শুরু করেন।

১৯১৭ সালে, তিনি অ্যানি বেসান্ত, মার্গারেট কাজিন্স, জিনা রাজা দাস এবং অন্যান্যদের সাথে মহিলা ভারতীয় সমিতির সহ-প্রতিষ্ঠা করেন। এই সংস্থার লক্ষ্য ছিল ১৯তম এবং ২০শ শতকের প্রথম দিকে নারীরা যে কঠিন আর্থ-সামাজিক এবং রাজনৈতিক পরিস্থিতির মুখোমুখি হয়েছিলেন তার সমাধান এবং উন্নতি করা।

১৯৩২ সালে, তিনি সরোজিনী নাইডুর নির্দেশে ভারতীয় প্রতিনিধিদলের নেতৃত্ব দিয়ে বার্লিনে ভোটাধিকার ও সমান নাগরিকত্বের জন্য মহিলাদের আন্তর্জাতিক জোটে যোগ দেন।

১৯৪৬ সালে, তিনি সর্বভারতীয় মহিলা সম্মেলনের সভাপতি নির্বাচিত হন।

১৯৪৯ সালে, তিনি ভারতের পরিবার পরিকল্পনা সমিতি শুরু করেন।

১৯৫২ সালে, ধনবন্তী মার্গারেট স্যাঙ্গারের সাথে আন্তর্জাতিক পরিকল্পিত পিতৃমাতৃত্ব ফেডারেশনের সহ-প্রতিষ্ঠা ও যুগ্ম সভাপতি হিসেবে দায়িত্ব পালন করেন।

## পুরস্কার

* মহিলা সমিতির সাথে কাজ করার জন্য ব্রিটিশ সরকার কর্তৃক কায়সার-ই-হিন্দ স্বর্ণপদক।
* ১৯৫৯ সালে ভারত সরকার কর্তৃক পদ্মভূষণ।

## গ্রন্থপঞ্জি
তাঁর স্মৃতিকথা *অ্যান ইনহেরিটেন্স* শিরোনামে প্রকাশিত হয়েছে।

## তথ্যসূত্র

বিষয়শ্রেণী:সমাজসেবায় পদ্মভূষণ প্রাপক
বিষয়শ্রেণী:কাশ্মীরি ব্যক্তি
বিষয়শ্রেণী:১৯৮৭-এ মৃত্যু
বিষয়শ্রেণী:১৮৯৩-এ জন্ম